b'\n_START_ARTICLE_\nAnaba\n_START_SECTION_\nZgodovina\n_START_PARAGRAPH_\nV Ain El Hanechu pri Sa\xc3\xafdi blizu Anabe so odkrili dokaze o zelo zgodnjih nasejenosti pokrajine, vklju\xc4\x8dno z artefakti, ki ka\xc5\xbeejo na izdelavo orodij. Po nekaterih virih je bila prazgodovinska Al\xc5\xbeirija v srednji zgodnji kameni dobi (srednji paleolitik) mesto razvoja najbolj naprednih tehnik izdelave cepljenih orodij._NEWLINE_V 14. stoletju pr. n. \xc5\xa1t. so se na podro\xc4\x8dju Anabe naselili Feni\xc4\x8dani. V rimskem obdobju se je naselje imenovalo Hippo Regius. Kasneje je postala eno od sredi\xc5\xa1\xc4\x8d zahodnega kr\xc5\xa1\xc4\x8danstva in prizori\xc5\xa1\xc4\x8de ve\xc4\x8d cerkvenih zborov. Na enem od njih so kanonizirali trenutno veljavne knjige Nove zaveze. Od leta 396 do smrti leta 430 je bl anabski \xc5\xa1kof Avgu\xc5\xa1tin iz Hipona, po rodu Berber._NEWLINE_V 5. stoletju so mesto zasedli Vandali in mu vladali do leta 534. Gelimerja, kralja Vandalov in Alanov od leta 530 do 534, in njegove prista\xc5\xa1e so leta 534 v Anabi oblegali Bizantinci. Ko je Gelimer spoznal, da svojega kraljestva v severni Afriki ne bo mogel obdr\xc5\xbeati, se je vdal Justinijanovemu generalu Flaviju Belizarju. Bizantinci so v Hiponu vladali do leta 699, ko so ga osvojili Umajadi. Umajadom so sledili Abasidi, Aglabidi in Fatimidi in za njimi Ziridi. Po poplavah in opusto\xc5\xa1enju Banu Hilala so mesto med vladavino Hamididov leta 1033 preselili na sedanji lokacijo. Leta 1034 sta ga napadli pisansko in genovsko ladjevje, leta 1153 ga je osvojilo Sicilsko kraljestvo, leta 1160 pa so ga zasedli Almohadi. Po abdikaciji Almohadov so oblast v mestu leta 1250 prevzeli Hafsidi. Njihovo oblast so za nekaj \xc4\x8dasa prekinili Marinidi in Kastilja (1360), potem pa so jo prevzeli Zajanidi. Leta 1533 je pri\xc5\xa1lo mesto pod oblast Osmanskega cesarstva, ki je trajala do francoske okupacije leta 1832. Izjema je bilo obdobje od leta 1535 do 1540, ko so v mestu vladali \xc5\xa0panci._NEWLINE_Od 16. do 19. stoletja je bila Anaba glavno opori\xc5\xa1\xc4\x8de berberskih piratov. Med francosko okupacijo se je imenovala B\xc3\xb4ne. Bila je eno od najve\xc4\x8djih naselij Evropejcev v Afriki in imela \xc5\xa1tevilno manj\xc5\xa1ino pied-noir.'